L 276/16
9.
BG
Официален вестник на Европейския съюз
26.10.2022 г.
Правата на наблюдателите включват:
а) пълен достъп и използване на всички съоръжения и оборудване на кораба, за които наблюдателят може да прецени, че са необходими за изпълнение на неговите задължения, включително пълен достъп до мостика, рибата на борда и зоните, които могат да бъдат използвани за задържане, обработка, претегляне и съхранение на рибата; б) пълен достъп до записите на кораба, включително неговите дневници и документация за целите на инспекцията и копирането на записите, разумен достъп до навигационното оборудване, картите и радиоприемниците, както и до друга информация, свързана с риболова; в) при поискване – достъп до комуникационното оборудване и използването му, както и до екипажа, с цел въвеждане, предаване и получаване на данни или информация, свързани с работата; г) достъп до всяко допълнително оборудване, намиращо се на борда, с цел улесняване на работата на наблюдателя по време на престоя му на борда на кораба, като например бинокли с висока мощност, електронни средства за комуникация и др.; д) достъп до работната палуба по време на изтегляне на мрежите или въдиците и до екземпляри (живи или мъртви) с цел събиране и вземане на проби; е) уведомление най-малко 15 минути преди началото на процедурата по изтегляне или залагане на мрежа, освен ако наблюдателят изрично поиска да не бъде уведомяван; ж) достъп до храна, настаняване, медицинско обслужване и санитарни помещения с приемлив стандарт, равностоен на този, който обикновено е на разположение на офицер на борда на кораба; з) осигуряване на достатъчно пространство на мостика или друга определена зона за писмена работа и подходящо пространство на палубата за изпълнение на задълженията на наблюдател; и) свобода да изпълняват задълженията си, без да бъдат заплашвани с насилие, възпрепятствани, ограничавани, забавяни, сплашвани или смущавани при изпълнението на своите задължения.
10.
Наблюдателите имат следните задължения:
а) да бъдат в състояние да изпълняват задълженията, предвидени в настоящия регламент и в приложимите МОУ; б) да приемат и спазват договорените правила и процедури за поверителност по отношение на риболовните дейности на корабите и на собствениците на кораби; в) да поддържат независимо и безпристрастно поведение през цялото време, докато изпълняват задълженията си по ПРН; г) да спазват протоколите на ПРН за наблюдателите по ПРН, намиращи се на борда на кораба; д) да спазват законите и разпоредбите на договарящата страна и сътрудничещата страна, която не е договаряща страна, съгласно определението в Конвенцията, които упражняват юрисдикция над кораба; е) да спазват йерархията и общите правила за поведение, които се прилагат за целия екипаж на кораба; ж) да изпълняват задълженията така, че да не смущават неоправдано законосъобразната експлоатация на кораба, отчитайки надлежно оперативните изисквания на кораба, като за тази цел осъществяват редовна комуникация с капитана на кораба; з) да са запознати с аварийните процедури на борда на кораба, включително с местоположението на спасителните салове, пожарогасителите и комплектите за оказване на първа помощ; и) да общуват редовно с капитана на кораба по съответните въпроси и задължения, свързани с наблюдателя; й) да съблюдават етническите традиции на екипажа и обичаите на държавата на знамето на кораба; к) да се придържат към приложимия кодекс за поведение на наблюдателите; л) да изготвят своевременно доклади и да ги представят на Комисията в съответствие с процедурите, приети от WCPFC; м) да не смущават неоправдано законосъобразната експлоатация на кораба и при изпълнението на своите задължения надлежно да отчитат оперативните изисквания на кораба, и доколкото е практически възможно, да свеждат до минимум нарушаването на работата на корабите, извършващи риболов в зоната на Конвенцията;
Член 29 Права и задължения на операторите, капитаните и екипажите на кораби 1.
Правата на операторите и капитаните на кораби включват:
а) разумен срок за предварително уведомяване за изпращането на наблюдател по ПРН;